**Ministru kabineta noteikumu projekta “Grozījumi Ministru kabineta 2007. gada 2. maija noteikumos Nr. 296 “Noteikumi par rūpniecisko zveju teritoriālajos ūdeņos un ekonomiskās zonas ūdeņos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2007. gada 2. maija noteikumos Nr. 296 "Noteikumi par rūpniecisko zveju teritoriālajos ūdeņos un ekonomiskās zonas ūdeņos"” (turpmāk – noteikumu projekts) mērķis ir noteikt kārtību, kādā Latvijas Republikas pašvaldības zvejniekiem izsniegs zvejas atļaujas (licences). Minētā funkcija pašvaldībām ir deleģēta, pamatojoties uz 2019. gada 24. oktobrī pieņemtajiem grozījumiem Zvejniecības likumā. Noteikumi stājas spēkā vienlaikus ar grozījumiem Zvejniecības likuma 11.panta trešajā daļā, kas paredz, ka piekrastes zvejas atļaujas (licences) izsniedz pašvaldības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Zvejniecības likuma 11. panta trešajā daļā (stājas spēkā vienlaikus ar Administratīvās atbildības likumu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots atbilstoši grozījumiem Zvejniecības likumā, kuri Saeimā pieņemti 2019. gada. 24.oktobrī. Zvejniecības likuma 11. panta trešā daļa nosaka pašvaldībām pienākumu izsniegt zvejniekiem zvejas atļauju (licenci) zvejai Latvijas Republikas iekšējos ūdeņos un Baltijas jūras un Rīgas jūras līča piekrastes ūdeņos.Lai nodrošinātu Zvejniecības likumā paredzētā uzdevuma īstenošanu, jāizdara attiecīgi grozījumi arī Ministru kabineta 2007. gada 2. maija noteikumos Nr. 296 "Noteikumi par rūpniecisko zveju teritoriālajos ūdeņos un ekonomiskās zonas ūdeņos".Spēkā esošā kārtība paredz, ka zvejnieks drīkst zvejot Latvijas Republikas teritoriālajos ūdeņos, tās ekonomiskās zonas ūdeņos, ja ar attiecīgo pašvaldību, kuras teritorijā vai pakļautībā atrodas ūdeņi, ir noslēgts zvejas tiesību nomas līgums un Valsts vides dienestā (turpmāk – VVD) ir saņemta zvejas atļauja (licence), kurā norādīts zvejas rīku veids, limits u.c. informācija.Atbilstoši šādai kārtībai zvejniekam bija jāvēršas divās iestādes, lai nokārtotu visas formalitātes zvejas tiesību iegūšanai.2018. gadā Zemkopības ministrija (turpmāk – ZM) izstrādāja valsts informācijas sistēmas “Latvijas Zivsaimniecības integrētās kontroles un informācijas sistēma” (turpmāk – LZIKIS) papildinājumus, dodot pašvaldībām iespēju tajā ievadīt datus par zvejas darbībām Latvijas piekrastes un iekšējos ūdeņos, tostarp par izsniegtajām licencēm komercdarbībai zvejniecībā, rūpnieciskās zvejas tiesību nomas līgumiem, šo līgumu protokoliem, kā arī izsniegtajām zvejas atļaujām (licencēm) un zvejas žurnāliem. Sistēmas lietotājiem (ZM, pašvaldībām, kontroles iestādēm) būs iespēja ievadīt un izmantot vienotā datubāzē informāciju par zvejas darbībām Latvijas iekšējos un jūras piekrastes ūdeņos, savukārt zvejniekiem – iespēja elektroniski vadīt un iesniegt zvejas žurnāla datus. Lai ievērotu vienas pieturas aģentūras principu un pakalpojuma (zvejas atļauju (licenču) izsniegšana) saņēmējam (zvejniekam) būtu iespējams visus dokumentus saņemt vienā vietā – pašvaldībā, attiecīgi tiek mainīts tikai pakalpojuma sniedzējs.Pēc noteikumu stāšanās spēkā pašvaldības turpinās nodrošināt pakalpojumu apraksta aktualizēšanu valsts pārvaldes pakalpojumu portālā Latvija.lv.Lai nodrošinātu Zvejniecības likuma grozījumos paredzētā uzdevuma īstenošanu, Ministru kabineta 2007. gada 2. maija noteikumos Nr. 296 "Noteikumi par rūpniecisko zveju teritoriālajos ūdeņos un ekonomiskās zonas ūdeņos" jāizdara vairāki grozījumi.1. Noteikumu grozījumos ir ietverts regulējums, kas paredz dokumentu izsniegšanai izmantot ZM pārziņā esošo LZIKIS.2. Noteikumu projekts paredz, ka zvejniekiem zvejas datu reģistrācija zvejas žurnālā papīra formā būs pieļaujama līdz 2021. gada 1. janvārim attiecībā uz komerczveju un līdz 2023. gada 1. janvārim – attiecībā uz pašpatēriņa zveju. Pašpatēriņa zvejai zvejas žurnālā dati var tikt reģistrēti zvejas žurnālā papīra formā, bet tad tie jāiesniedz VVD līdz nākamā mēneša piecpadsmitajam datumam. 3. Noteikumu projekts paredz jaunas prasības informācijas norādīšanai uz zvejas rīka marķēšanas zīmēm.4. Noteikumu projekts tiek papildināts normām, kuras nosaka pašvaldību tiesības izsniegt zvejas atļaujas (licences) un zvejas žurnālus un to izsniegšanas kārtību, kā arī pienākumu ievadīt LZIKIS datus par noslēgtajiem zvejas tiesību nomas līgumiem un to protokoliem, par komerciālai zvejai izsniegto zvejas atļauju (licenci) komercdarbībai zvejniecībā un par izsniegto zvejas atļauju (licenci) zvejai piekrastes ūdeņos.6. Noteikumu projekts ietver jaunus nosacījumus, paredzot arī piekrastes zvejas žurnāla datu elektronisku reģistrēšanu LZIKIS. Vienlaikus paredzēta iespēja zvejas žurnālus aizpildīt papīrā formā, ja tehnisku iemeslu dēļ nav iespējams elektroniski ievadīt datus. 7. VVD turpinās izsniegt zvejas atļaujas (licences), ja iesniegums saņemts līdz 2019. gada 24. oktobrī pieņemtā likuma “Grozījumi Zvejniecības likumā” pārejas noteikumu 30. punkta spēkā stāšanās brīdim.8. VVD izsniegtās zvejas atļaujas (licences) būs derīgas līdz to termiņa beigām.9. Izdarīti tehniski precizējumi 1. un 9. pielikumā.10. Izdarīti grozījumi arī 10. pielikumā, jo spēkā esošais regulējums paredz zvejnieka pienākumu segt visus izdevumus saistībā ar kuģa dzinēja jaudas fizisko pārbaudi, tostarp gadījumos, ja neatbilstības netiek konstatētas. Padomes 2009.gada 20.novembra Regulas (EK) Nr.1224/2009, ar ko izveido Kopienas kontroles sistēmu, lai nodrošinātu kopējās zivsaimniecības politikas noteikumu ievērošanu un groza Regulas (EK) Nr.847/96, (EK) Nr.2371/2002, (EK) Nr.811/2004, (EK) Nr.768/2005, (EK) Nr.2115/2005, (EK) Nr.2166/2005, (EK) Nr.388/2006, (EK) Nr.509/2007, (EK) Nr.676/2007, (EK) Nr.1098/2007, (EK) Nr.1300/2008, (EK) Nr.1342/2008 un atceļ Regulas (EEK) Nr.2847/93, (EK) Nr.1627/94 un (EK) Nr.1966/2006, ieviešanas prasības nosaka, ka tieši dalībvalsts ir atbildīga par zvejas kuģa dzinēja jaudas sertificēšanu un dzinēja sertifikāta izdošanu, kā arī dalībvalsts nodrošina to, lai netiek pārsniegta sertifikātā norādītā dzinēja jauda. Atbilstoši noteikumu 10. pielikumā noteiktajai kārtībai tad, ja pazīmes liecina, ka zvejas kuģa dzinēja jauda ir lielāka, nekā norādīts zvejas atļaujā (licencē), VVD iesniedz Latvijas Jūras akadēmijai pieprasījumu attiecīgā kuģa dzinēja jaudas fiziskajai pārbaudei. Tādējādi verifikācijas procedūra (fiziskā pārbaude) būs nepieciešama tikai tad, ja tiks konstatētas neatbilstības attiecībā uz zvejas kuģa dzinēja jaudu. Latvijas Jūras akadēmijai vienai šādai pārbaudei nepieciešami aptuveni 2000 *euro*, tāpēc zvejniekiem būs jāsedz ar fizisko pārbaudi saistītie izdevumi tikai tad, ja tiks konstatētas neatbilstības.Šim mērķim ir pieejams finansējums no ES kopējās zivsaimniecības politikas ieviešanas kontrolei paredzētā finanšu instrumenta ar atbalsta intensitāti 100 %, un to var izmantot VVD dzinēju jaudas kontrolei. |
| 3. | Projekta izstrādē iesaistītās institūcijas un publiskas personas kapitālsabiedrības | ZM un VVD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības un zvejnieki, kas nodarbojas ar komerczveju un pašpatēriņa zveju teritoriālos un ekonomiskās zonas ūdeņos. No 01.01.2019. līdz 08.11.2019. izsniegtas 165 licences komerczvejai piekrastes ūdeņos. Savukārt pašpatēriņa zvejai izsniegtas 993 zvejas atļaujas (licences). |
| 2. | Tiesiskā regulējuma ietekme uz tautsaimniecību un administratīvo slogu | Tā kā pašvaldības turpmāk pildīs VVD funkcijas licenču un zvejas žurnālu izsniegšanā, tad sākotnēji tām palielināsies administratīvais slogs reģistrēšanā un izsniegto licenču skaitā, tomēr pēc sākotnējo datu ievadīšanas un saglabāšanas LZIKIS turpinās atvieglot dokumentu izsniegšanu, jo līdz šim nomas līgumi un to protokoli tika izsniegti papīra formā.Līdz šim zvejniekiem licences un zvejas žurnālus izsniedza VVD, tāpēc zvejniekiem bija jādodas uz VVD reģionālajām filiālēm, bet turpmāk zvejniekiem, lai saņemtu licenci, būs jādodas uz attiecīgo pašvaldību.Zvejas atļauju (licenci) formēs vienlaikus ar zvejas tiesību nomas līgumu un zvejas tiesību nomas protokolu kārtējam gadam kā vēl vienu dokumentu, kas tiks izveidots sistēmā. Būtisku administratīvo slogu tas neradīs, jo pašvaldības zvejas tiesību nomu noformē jau ļoti ilgu laiku. Savukārt zvejnieks par zvejas tiesību nomu un izmantošanu katru gadu maksā atbilstoši attiecīgajiem normatīvajiem aktiem. Šī maksa ietvertu arī vēl viena dokumenta – zvejas atļaujas licences) izsniegšanu, tāpēc tas neradītu finanšu ietekmi uz valsts un pašvaldību budžetiem. |
| 3. | Administratīvo izmaksu monetārs novērtējums | Administratīvās izmaksas pašvaldībām radīsies brīdī, kad notiks katra zvejnieka datu reģistrēšana LZIKIS un katram zvejniekam pārejas periodā līdz 2021. gada 1. janvārim par komerczveju un līdz 2023. gada 1. janvārim par pašpatēriņa zveju būs jāizsniedz ne tikai licences, bet arī zvejas žurnāli.Zvejas atlauju (licenču) un zvejas žurnālu izsniegšanas monetārais novērtējums:F = 10,54 *euro* – vienas stundas likme;L = 1 stunda – nepieciešamais laiks vienas licences un zvejas žurnāla sagatavošanai;N = 1158 zvejas atļaujas (licences), kas izsniegtas no 01.01.2018. līdz 31.12.2018.;B = 1 gads, kura laikā paredzēts sniegt datus par katru personu vienu reizi.Tātad administratīvās izmaksas palielinātos šādi:C = (10,54 x 1) x (1158 x 1 ) = 10,54 x 1158 = 12 205,32 *euro*.Piekrastes ūdeņos 2019.gadā ir izsniegtas 1158 zvejas atļaujas (licences), un pašvaldībām tās radītu papildu 451,62 *euro* izmaksas, kas veidojas, sareizinot vienas drukātas zvejas žurnāla lapas izmaksas ar to zvejnieku skaitu, kuriem izsniegtas zvejas atļaujas (licences) un zvejas žurnāli, taču šādas izmaksas būtu tikai tad, ja zvejnieki vispār neizmantotu iespēju nozvejas datus reģistrēt LZIKIS.Zvejniekiem, pārejot uz nozvejas datu reģistrāciju LZIKIS, būtiski samazināsies izmaksas par papīra zvejas žurnāla izsniegšanu. Izmaksas saistībā ar zvejas atļauju (licenču) noformēšanu un laika patēriņš varētu samazināties vismaz četras reizes. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā 2019.gada 5. novembrī sadarbībā ar Latvijas pašvaldību savienību organizēta videokonference, kurā klātienē piedalījās vairāku pašvaldību pārstāvji. Daudzi no viņiem piedalījās tiešsaistē, tika iepazīstināti ar LZIKIS un saņēma informācija, kā pašvaldībām ievadīt nepieciešamo informāciju pirms zvejas atļaujas (licences ) un zvejas žurnāla izsniegšanas.Noteikumu projekts tika ievietots ZM tīmekļvietnē 2019. gada 14. novembrī. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties Ministru kabineta (turpmāk – MK) noteikumu projekta izstrādē pēc to ievietošanas tīmekļvietnēs www.zm.gov.lv un www.mk.gov.lv, līdz 28.11.2019. aicinot rakstiski sniegt viedokli par MK noteikumu projektu tā izstrādes stadijā un to nosūtot uz elektronisko pasta adresi karlis.bileskalns@zm.gov.lv. |
| 3. | Sabiedrības līdzdalības rezultāti | Par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās ZM, VVD un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

 Zemkopības ministrs K. Gerhards

Bileskalns 67095040

Karlis.Bileskalns@zm.gov.lv